ลูกอายุ1ปีแล้วค่ะมีอาการขี้ตาเป้นสีเขียวเหมือนน้ำมูกเวลาเค้าหลับมันจะแห้งติดเต็มตาจนลูกลืมตาไม่ขึ้นปกติเค้าไม่เคยเป้นเลยค่ะตอนนี้เข้าวันที่3แล้วค่ะยังไม่หายเลยเคลียดมาเลยค่ะทำไงดี😔😔😔
สวัสดีค่ะ อาการมีขี้ตามากผิดปกติ อาจเกิดจาก-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีขี้ตาสีขาว สีเขียว หรือสีเหลืองออกมาเป็นปริมาณมาก และขี้ตาอาจมีลักษณะข้นเหนียวหรือติดที่เปลือกตาจนทำให้ลืมตาลำบากได้-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีขี้ตาเยอะและเกิดตุ่มหนอง-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีขี้ตาไหลออกมาเป็นเมือกเหนียวตลอดเวลาร่วมกับอาการปวดตา เป็นภาวะอันตรายอาจทำให้เสียการมองเห็นได้ดังนั้นแนะนำให้รีบพาไปพบแพทย์เพื่อตรวจดูเพิ่มเติมว่ามีการติดเชื้อในตาหรือไม่ ซึ่งควรได้รับยาฆ่าเชื้อการดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น แยกของใช้ส่วนตัวออกจากผู้อื่น